Document ID: 32003R0546

32003R0546
L 081/12
SLUŽBENI LIST EUROPSKE UNIJE
27.03.2003.
UREDBA KOMISIJE (EZ) br. 546/2003
od 27. ožujka 2003.
o određenim službenim obavijestima u vezi s primjenom Uredbi Vijeća (EEZ) br. 2771/75, (EEZ) br. 2777/75 i (EEZ) br. 2783/75 u sektorima jaja i mesa peradi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), kako je zadnje izmijenjena Uredbom Komisije (EZ) br. 493/2002 (2), a posebno njezin članak 15.,
uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (3), kako je zadnje izmijenjena Uredbom (EZ) br. 493/2002, a posebno njezin članak 15.,
uzimajući u obzir Uredbu Vijeća (EEZ) br. 2783/75 od 29. listopada 1975. o zajedničkom sustavu trgovine za ovalbumin i laktalbumin (4), kako je zadnje izmijenjena Uredbom Komisije (EZ) br. 2916/95 (5), a posebno njezin članak 10.,
budući da:
(1)
Uredba Komisije (EZ) br. 572/1999 od 16. ožujka 1999. o određenim uzajamnim obavijestima između država članica i Komisije u vezi s jajima i mesom peradi i stavljanju izvan snage Uredbe (EEZ) br. 1527/73 (6) uvela je sustav po kojem države članice i Komisija obavještavaju jedna drugu o cijenama na tržištu jaja i mesa peradi s ciljem dobrog upravljanja tim tržištima.
(2)
Iskustvo pokazuje da je potrebno napraviti poboljšanja u sustavu. Uredbu (EZ) br. 572/1999 treba zamijeniti.
(3)
Komisiju treba službeno obavijestiti o tjednim cijenama putem sustava elektroničkog prijenosa podataka, koji je za nju prihvatljiv i cijene moraju biti dostupne radi savjetovanja elektroničkim putem.
(4)
Mjere predviđene ovom Uredbom su u skladu s mišljenjem Upravljačkog odbora za jaja i meso peradi,
DONIJELA JE OVU UREDBU:
Članak 1.
1. Najkasnije do 12.00h svakog četvrtka, svaka država članica elektronički službeno obavješćuje Komisiju o:
(a)
prodajnoj cijeni u jedinicama za pakiranje za jaja A klase iz kaveznog uzgoja, koja su prosječnih kategorija L i M;
(b)
prodajnoj cijeni u klaonicama ili veleprodajnim cijenama zabilježenim na reprezentativnim tržištima za sve piliće A klase poznate kao „65 % pilići”, ili za drugačiju obradu cijelih pilića ako je više reprezentativna.
2. Cijene iz stavka 1. su prosječne cijene u tjednu koji prethodi tjednu službene obavijest. Ne smiju uključivati PDV i moraju biti iskazane u nacionalnoj valuti na 100 kg.
3. Države članice najkasnije do 1. svibnja 2003. uvode elektronički sustav prijenosa podataka prihvatljiv Komisiji.
Članak 2.
Najmanje jednom mjesečno na sastancima upravljačkih odbora Komisija daje pregled cijena o kojima je službeno obaviještena u skladu s člankom 1. te ga na svojoj web stranici čini dostupnim državama članicama.
Članak 3.
Uredba (EZ) br. 572/1999 ovime se stavlja izvan snage.
Članak 4.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. ožujka 2003.

Labels: 3
12
2
17